Cemiterio de Pereiró

O cemiterio de Pereiró, de titularidade municipal, é un camposanto do lugar de Pereiró, na parroquia viguesa de Castrelos, deseñado por Jenaro de la Fuente Domínguez, inaugurado en marzo de 1898, sendo alcalde Antonio López de Neira e bispo Valeriano Menéndez Conde y Álvarez, que recibiron as chaves do recinto. Historia A historia do cemiterio vai parella á prosperidade de finais do século XIX da cidade de Vigo. A poboación aumentou, e os defuntos tamén. Ó quedar insuficientes os dous cemiterios que había daquela (Picacho e Santiago), a Corporación Municipal deu inicio a un cemiterio novo e máis hixiénico no ano 1889. Optouse polo lugar de Pereiró. Gastando 38.604 pesetas nas expropiacións de 121 terreos e 100.000 na construción, fíxose un camposanto de 62.500 m², rodeado dun muro de pedra de tres metros e medio de altura, con dous grandes paseos centrais e oito corredores, dividido en 16 cadrados para panteóns, sepulturas ordinarias, foxa común e cemiterio civil, con arboredo separándoos. José Elduayen foi o seu principal impulsor e quen financiou a capela, adicada á Virxe das Dores, onde están inhumados o propio Elduayen, que finou no mesmo ano da inauguración, e a súa familia. Fusilamentos de 1936 Tralo Golpe de Estado do 18 de xullo de 1936, o 27 de agosto, foron fusilados no cemiterio o alcalde de Vigo, Emilio Martínez Garrido, o alcalde do Concello de Lavadores, José Antela, Ramón González Brunet, Ubaldo Gil Santóstegui, Manuel Rey Gómez, Apolinar Torres e os deputados socialistas Ignacio Seoane, Enrique Heraclio Botana e Antonio Bilbatúa Zubeldía. Persoeiros inhumados Concepción Arenal (1820–1893), escritora e penalista. Xela Arias (1962–2003), poeta e tradutora. Eduardo Cabello (1865-1957), enxeñeiro, deseñou o Porto de Vigo. José Cao Moure (1880-1960), coñecido como P.P.K.O, impresor e escritor galego. Placeres Castellanos (1896-1971), mestra, enfermeira, xornalista e guerrilleira. Irene de Ceballos (1849-1935), viúva de Policarpo Sanz, o IES Santa Irene leva o seu nome. Cesáreo Corbal (1885-1952), médico. José R. Curbera Puig (?–1919), empresario conserveiro José R. Curbera Fernández (1870–1937), empresario conserveiro, fillo do anterior. Estanislao Durán Gómez (1906–?), empresario e alcalde. José Elduayen (1823–1898), ministro. Isaac Fraga (1888–1982), produtor e empresario cinematográfico. Jenaro de la Fuente Domínguez (1851–1922), arquitecto. Jenaro de la Fuente Álvarez (1891–1963), arquitecto, fillo do anterior. Xosé García Barbón (1831–1909), empresario e filántropo. Xosé Gil y Gil (1870–1937), fotógrafo e cineasta. Manuel Gómez Román (1875–1964), arquitecto. Cesáreo González (1903–1968), distribuidor e produtor cinematográfico. Bernardo González del Valle "Cachamuíña" (1771–1848), heroe da Reconquista. Eduardo Iglesias Añino (1850-1916), alcalde de Vigo. Eladio de Lema Martín (1853-1928), político, herdeiro do xornal Faro de Vigo. Manuel Lustres Rivas (1888–1936), xornalista e escritor. Familia Massó, empresarios conserveiros. Ricardo Mella (1861–1925), anarquista. Mercedes Núñez (1911-1986), militante antifascista, loitadora polas liberdades civís. Carlos Oroza (1923-2015), poeta. Ramiro Paredes Ramos (?–1958), xogador do Celta. Quinocho (1932–1988), xogador e xerente do Celta. Ventura Requejo (1892-1939), debuxante e caricaturista. Wenceslao Requejo (1866-1947), director da Escola de Artes e Oficios e membro da RAG. Antonio Sanjurjo Badía (1837-1922), industrial e inventor. Policarpo Sanz (1841-1889), industrial e mecenas galego. Irmáns Sarabia González (s. XX), fotógrafos. Nicolás Taboada Leal (1798–1883), médico, cronista oficial da cidade. Norberto Velázquez Moreno (1768–1852), empresario e comerciante. Arte funeraria No cemiterio hai varias obras do escultor Francisco Asorey González. Galería de imaxes Notas Véxase tamén Bibliografía Blanco, Lino (18/3/2018). "Pereiró, un cementerio com mucha historia". Faro de Vigo (en castelán). p. 12. Ligazóns externas PXOM. Catálogo de parques e xardíns pp. 17–18. Guía editada polo concello de Vigo (2013). Persoas inhumadas no Cemiterio de Pereiró segundo Wikidata. A. Baena (26/10/2016). "Una Santa Compaña de vivos, de paseo por la ciudad de los muertos". Atlántico Diario (en castelán).